NETFLIX PRESENTA
ACTIVAR WIZARD
XARXA HABILITADA
Tobes, quan toca pirar, toca pirar, d'acord?
- No podem jugar-nos-la. - Tranqui.
En aquesta estació, està prohibit pidolar.
Demanem als usuaris que no ho incentivin.
NO TINC CASA I TINC GANA
Perdoni, és seva?
Sí, gràcies.
Te'n dec una.
Disculpa.
Gràcies.
RES ÉS VERITAT TOT ÉS LÍCIT
- Angus. - No diguis res.
Angus!
Què collons…?
HE ESTAT AQUÍ
Alerta!
Estem? Em moro de set.
Sí. Queda molt poc.
EL GRAFITER D'"HE ESTAT AQUÍ" ATACA UNA ALTRA CASA
Ei, vigila les eines. Me'n vaig a pixar.
D'acord.
Aquests eren Tears for Fears en aquesta tarda assolellada.
Hola?
UN JUTGE
- El puc ajudar? - Perdoni.
Estava buscant el bany.
A la sala d'estar?
És per aquí, a l'esquerra.
És el seu pare?
Sí.
S'hi assembla.
DIMITEIX UN JUTGE DEL SUPREM I COMMOCIONA LA JUDICATURA
Hola!
- Quina bona olor! - Arribes tard.
Tenia una visita al metge.
Estàs bé?
Sí, era una revisió.
Com t'ha anat?
Prou bé.
Mira això.
Avui he anat a casa d'un jutge. Mira.
Ho tindrem, un dia?
A Londres? Amb el sou de jutge, no.
- Deu ser de casa rica. Com es diu? - Hector Blake.
El meu tutor, en Philip, va estudiar amb ell.
- L'anomenen Sant Blake. - Ah, sí?
Quan era Conseller de la Reina, ajudava els refugiats
i ho feia gratis.
Podries demanar-li que faci una ullada a la meva proposta de tesi.
Demana-ho a en Philip.
Ei, imbècil!
Ei, que agressiva.
- Agressiva? - Per què ets agressiva?
- No soc agressiva. - No?
Vaja, quina pena, perquè ara ja no pots desempallegar-te de mi.
I això per què?
T'he de dir una cosa.
- Me l'has colat. - Sí, tio.
- Tot bé? - Tot bé.
Necessito menjar.
Ostres, tio, això és una estafa!
Tranquil, et convido. Un entrepà de tonyina?
- Gràcies, amoret. - De res, estimat.
He estat llegint sobre el jutge. Prové d'una família de colonialistes.
El pare tenia una fàbrica i no volia descolonitzar…
Però diuen que és un sant.
És un truc publicitari. Saps per què?
El nomenen jutge del Tribunal Suprem,
però dimiteix perquè és "massa blanc i elitista".
Fa emprenyar al president de la Cambra i pum, a les notícies.
Potser vol arreglar el que va fer la família.
O desviar l'atenció.
Mira.
Això és marfil.
Està enamorat d'aquesta merda imperialista i ara és il·legal.
Però si és una antigalla.
Tio, de part de qui estàs?
Escolta…
No puc seguir amb això.
La Naz està prenyada.
- Hòstia. - Sí.
- Fort, eh? - Però no el tindrà, oi?
Clar que el tindrà, collons.
Ens fa molta il·lusió.
Sé que és inesperat…
Inesperat?
Qui coi vol ser pare amb 23 anys?
Ta mare?
Ella no compta.
Ei, escolta.
Això ho canvia tot.
No puc fer més incursions, d'acord?
Saps que la poli em vigila i ara no puc tornar a la trena.
Ningú tornarà a la trena. Som súper eficients.
Saps que no ho puc fer sol.
Sí, i potser és l'hora de deixar-ho.
Tu eres el grafiter. S'ha de lluitar contra el sistema, no?
I deixaràs de lluitar perquè seràs pare?
Però què hem aconseguit?
- Ens colem a casa seva. - No.
Podem entrar a casa seva quan vulguem.
Sí, i ja ho hem demostrat, així que parem.
Però si ni vols aquest nen. Ho fas per ella.
Ves a la merda, Toby.
No em pots deixar a l'estacada.
- Et necessito, tio! - Què va.
El meu fill em necessita. M'entens?
No permetré que creixi com nosaltres.
Si vols seguir fent grafitis, endavant,
però a mi no m'hi fiquis.
Hola. Gràcies.
Perdoni, m'ho pot posar per emportar?
I tu què vols?
El que vull jo no importa.
Faisal, estudiar medicina t'està provocant ansietat greu.
Si sempre que veus sang et desmaies.
Llavors m'he de fer més fort.
He de complir el seu somni.
És el que fa un bon fill.
Complir les expectatives dels pares.
I les teves expectatives? Quines són?
Els ordinadors.
M'encanten.
Però els pares volen que sigui metge,
així que no puc.
Això vol dir que no teniu les mateixes expectatives,
no que no puguis.
Ma mare ha treballat cada dia des que va venir a aquest país
per oferir-nos una vida millor.
És el que fan els pares.
Diríem que forma part del tracte.
Compensa veure que sou feliços després.
Els decebria tant que deixés els estudis…
Ma mare no ho superaria.
I no vols fer-la patir.
No.
I prefereixes fer-te patir a tu mateix?
La moral ha mort.
Ja ningú no fa res amb una motivació real o positiva.
Tothom vol aparentar,
formar part de l'últim moviment social,
però tot és fals.
Així que potser ha arribat l'hora d'observar-nos com a individus
i assumir certa responsabilitat,
perquè el canvi real parteix de la base.
Parlant d'accions positives o falses,
parlem ara dels grafiters d'"He estat aquí".
Després de mesos d'absència, han tornat per turmentar els rics.
Dues llars adinerades han estat atacades en els darrers mesos,
però què els ha fet reaparèixer? I són ells de debò?
Però abans que ens hi posem, subscriviu-vos al canal.
Hola?
Toby, ja soc a casa!
Rave, tu ets artista grafiter.
Escriptor grafiter. No és el mateix.
- Què opines d'"He estat aquí"? - Qui ho fa és novato.
Ara no són els mateixos.
Podria ser un idiota que es vol fer l'heroi.
Els grafitis han d'estar al carrer, a llocs públics, saps?
No entres a casa de ningú, per important que sigui.
El que dius és interessant,
perquè veient la gent a per qui van,
és un "foteu-vos" als poderosos, no?
I no és aquest l'objectiu dels grafitis?
No, tio. Però a per qui van, a veure?
El mes passat, un banquer. Ui, que original.
Qui serà el següent? En Tony Blair?
No pot ser.
Toby?
Toby!
Has vist el comandament? El vaig deixar en un lloc on es veia.
No pot ser que l'haguem perdut per tercer cop.
Hola a tu també, mare.
He dit hola, però no m'has sentit.
M'ajudes a buscar-lo?
Potser l'univers et vol dir
que deixis de veure com gent que busca la fama es ven l'ànima.
Perdoni vostè, senyor intel·lectual. Què has après a YouTube tu, avui?
Has solucionat el món, oi?
Guai. Molt bé. Me'n vaig.
Espera. On vas?
Fora.
Pots recollir la cuina abans d'anar-te'n? Està feta un desastre.
- Ja netejaré quan torni. - No t'emborratxis gaire!
CONFIGURACIÓ WI-FI
WI-FI INTRODUIR CONTRASENYA
TECNOLOGIA SENSE FIL
XARXA DESHABILITADA
Babau.
Quin malparit.
I tu ets policia? Creia que havíeu d'estar en forma.
Com que no surto de l'oficina, no em cal.
- Vols fer un descans? - Sí.
Bé, d'acord.
CONNEXIÓ PERDUDA
La meva filla hi està menys enganxada que tu.
S'HA PERDUT LA CONNEXIÓ A INTERNET LA SEGURETAT ESTÀ EN PERILL
He de marxar.
Què ha passat?
L'alarma.
Vols que hi enviï agents a mirar?
No. És l'alarma antiincendis de casa.
Serà millor que me n'ocupi. T'ho compensaré.
D'acord. Ves-me dient.
Hòstia!
SISTEMA DE SEGURETAT RECONNECTAT A LA XARXA
TRUCADA ENTRANT WILLIAM ROY
Hola, William.
Gràcies per trucar. No, tot bé. Ha estat una falsa alarma.
Aquestes coses a vegades fallen.
A vegades, son massa intel·ligents i tot.
Espera un segon.
Tot bé?
Sí, no passa res.
Em sap greu això d'avui. Repetim la setmana que ve?
Per què has vingut?
Ves-te'n.
- Però parlem-ne. - Parlar-ne?
- Som família. - No vinguis més. Ves-te'n.
- No vull anar-me'n. - Has destrossat la família!
- Fora. - Què feu?
Agafa les coses.
- Te n'has d'anar. Fora d'aquí! - Ei!
- Fora! - Agafa les coses.
- Quina vergonya! - Si està embarassada!
I tu li has arruïnat la vida. Emporta-te-la!
Toby?
Hem de parlar.
Amor, per què no vas a dins? Entro de seguida.
D'acord.
Tio, ara no és bon moment. La Naz acaba…
Però és que ha passat una cosa molt grossa i no sé què fer.
He entrat a casa del jutge. El que em vas ensenyar.
No pot ser.
I quan he entrat, he vist…
No sé què he vist. Escolta'm un moment, si us plau.
No, escolta'm tu. No vull saber-ne res.
No t'enfadis. Em vas dir que si volia seguir, ho fes.
Sí. I et vaig dir que no m'hi fiquessis.
Sigui quin sigui el merder on t'has ficat, no és problema meu.
Espavila't.
Jay.
Què volia?
Melodrames d'en Toby.
- Emergències. Quin servei necessita? - La policia.
Ei, què passa, tios?
Ei, tio. Res, tio. Aquí, passant l'estona.
Ja ho veig.
Se suposa que hauria d'estar investigant qui ha robat a la botiga, però no ho sé.
Tio, quin rotllo que el teu Rick t'ho faci fer.
No és el meu Rick. És el meu company.
Potser l'uniforme fa que sigui diferent.
Què sabré jo? Per mi, sembles de segona fila.
Torna'm a dir de segona fila! Torna-hi!
- Au, va. - Vols veure com pinto la paret?
Han sigut els Bojos de Mortytown, tio.
Saps quantes normes has violat?
Ai, Rick, qué sé jo de saber coses? Puja al maleït cotxe.
Morty…
POLICIA
Agents, què puc fer per vostès?
- És el senyor Hector Blake? - Sí.
Podem entrar?
Però sense sabates, si us plau.
Per favor, és evident que és absurd.
Segur que és un adolescent avorrit que els gasta una broma.
Se li acut qui voldria acusar-lo d'una cosa així?
Era jutge, així que sí, uns quants.
Volen un cafè, agents?
- No, gràcies. - Sí.
- Com el pren? - Sense torrar.
- Viu amb algú més, senyor? - No, només jo.
…Ricks treballen per una fracció del sou dels seus caps…
La casa té soterrani?
- Sí. - Hi podem fer una ullada?
He de dir-li a en William Roy
com s'esforcen els seus agents per una broma telefònica.
Segur que no li sembla una pèrdua de temps.
És el seu superintendent, oi?
Juga molt bé a l'esquaix. És molt imprevisible.
Ho entenc perfectament. Només fan la seva feina.
És clar. Gràcies.
No, no marxeu!
No sou més que uns cagats!
Toby!
Toby, obre la porta!
Què vols?
La cuina està bruta.
Per què no l'has netejat?
- Mama, he tingut un dia de merda. - De debò? Fent què, si es pot saber?
A la merda.
Perdona?
- On et penses que vas? - On sigui, però aquí no.
No puc aguantar això ara mateix.
Ni parlar-ne. Ara mateix entres i neteges la cuina.
Ahir no es va netejar màgicament, saps?
Ni abans d'ahir, ni fa dos dies!
Gràcies, mare, per netejar. T'agraeixo el que fas.
Saps què? Dona'm les claus.
Què? Què fas? Com tornaré a entrar?
Entraràs quan demostris més respecte
i no et pensis que casa meva és un hotel.
Teva? Si la va comprar el papa. No has fet mai res per guanyar-te-la.
Toby… No volia…
Per què no em dones els diners que em va deixar i marxo d'aquí?
Els diners són meus!
Ja saps que no estàs llest per tenir tants diners.
Tinc 23 anys! M'has de deixar viure la meva vida!
Exacte. Tens 23 anys i què has fet fins ara?
Sempre ho has deixat tot a mitges:
la música, el grau, la carrera. No conserves cap feina més d'una setmana.
Cada dia veig joves que estan molt pitjor que tu,
però tots lluiten amb totes les forces per alguna cosa.
I tu, tu…
Tu no saps per a què lluito.
No esperis que torni.
Què coi…?
Que et bombin!
Hola.
Tranquil.
Vull ajudar-te.
No tenim gaire temps.
Vinga.
Queda't aquí, però en silenci.
No.
Si us plau.
Mira'm.
Et trauré d'aquí, d'acord?
Per l'amor de Déu. T'has pixat a sobre, oi?
Mare meva.
Cada dos per tres et passa, eh?
Doncs no ho netejaré jo. Ho netejaràs tu.
Quines coses de fer.
Ai, que m'emociono. Estic molt orgullosa de tu.
És la meva manera de celebrar la diferència.
Ostres, quina meravella.
I els detalls en paper d'arròs estan molt ben fets.
Mireu quines lletres i números tan petits!
M'encanta. Em recorda els dibuixos del Yellow Submarine.
No havia vist mai un pastís així. Diria que vosaltres tampoc.
Sí, el truco, però no té bateria.
Em pots avisar si es posa en contacte amb tu?
Gràcies, rei.
- Hola. - Hola.
- Perdona. - No passa res.
He trucat a tots els amics a veure si algú sap alguna cosa.
De debò? No sabia que en tenia.
Perdona.
Ella és…
- Ai, perdona. - La sergent Ella Lloyd.
Jameel Agassi, em diuen Jay. Soc amic d'en Toby.
Com que han passat més de 72 hores des que algú ha sabut res d'en Toby,
es tractarà com una desaparició.
Té raons per creure que en Toby podria estar en perill?
No. És bon noi. A veure…
Crec que ho fa per castigar-me. Vam discutir abans que marxés.
No m'ha dit sobre què.
Del de sempre: els diners, el seu pare.
- I el seu pare on és? - És mort.
Era molt gran.
Tampoc estava gaire per ell. En Toby no el coneixia bé.
Quan el va veure per últim cop?
No ho sé. Fa mesos, diria.
La senyora Nealey diu que sou millors amics. Com germans.
Sí, ho som.
Si fa mesos que no el veus, no deveu ser tan amics.
Ja, és que estic esperant un fill i he estat ocupat.
D'acord.
Doncs ja tenim una foto d'en Toby i tenen les meves dades.
Seré el seu contacte, si se'ls acut alguna cosa, diguin-m'ho.
- Gràcies. - No m'acompanyi.
Tu saps alguna cosa, oi?
No.
- Digui? - Ei, Tobes…
T'he enganyat. Deixa un missatge! Però no sé si et respondré.
Ei, Tobes.
Què collons fas, tio?
Truca'm.
NAZ: ÉS TARD. QUÈ PASSA?
No fotis.
Merda.
Obri.
Sí, home, va. Però què és això?
Ja t'he dit que he conduït tota la nit, només volia descansar.
No estan acostumats a veure negres per aquí.
Amb mi no vas bé, així.
Ens expliques això?
Jameel Benjamin Agassi.
- Juliol de 2018, actes vandàlics. - L'edifici estava buit.
Era propietat privada.
Juny de 2020.
Arrestat en una manifestació a Westminster per infringir la llei de l'ordre públic.
Sis setmanes a presó.
I ara ets aquí per possessió d'estupefaents.
Vinga, home. Si era la burilla d'un porro.
I és un delicte greu,
sobretot per a algú amb antecedents.
D'acord.
Ho sento.
És que la meva nòvia està embarassada de set mesos.
I treballo 14 hores al dia.
Fa mesos que no dormo com cal.
Me'n vaig fumar un. Només intentava dormir.
Ja saps com és, això.
ESCOLA BIRLSTONE
Toby?
Ostres, Jay, però què coi fas?
Perdona. He trucat, però no m'has sentit i he entrat amb la meva clau.
Creia que havia tornat.
Merda. Perdona, ho hauria d'haver pensat.
No faig més que esperar que torni, però no tornarà pas, oi?
No diguis això. En Toby les fa, aquestes coses.
Perdona.
He pres Diazepam i estic una mica atordida.
Com estàs tu? I la Naz?
Bé, bé.
- Està cada cop més grossa. - Sí?
No em puc creure que seré pare.
Estic cagat, la veritat.
Seràs un pare fantàstic.
Mare meva.
Sembla que hagi caigut una bomba.
En realitat, una part he sigut jo.
Ho he regirat tot, però no sé què estic buscant.
Has mirat al racó secret?
El què?
Era on volia mirar jo, a veure si hi havia alguna pista.
No vaig voler dir-ho a la sergent
perquè no sabia què hi podia trobar.
Senyor Hector Blake?
"Per contribuir al medi ambient, el butlletí per a exalumnes serà digital."
- Què és això? Per què ho té ell? - No ho sé.
Per què tindria a l'habitació una carta per a un exalumne de Birlstone?
He buscat qui és el tal Hector Blake. Era jutge.
Dubto molt que en Toby el conegués.
Què passa? Què busca?
Em pot dir alguna cosa? M'estic tornant boja.
Disculpi.
M'alegro que me n'hagi informat. Ho investigaré.
Què vol dir amb això? Qui és aquest home?
Senyora Nealey, vagi-se'n a casa
i esperi que la truqui.
On s'ha localitzat l'última senyal del mòbil de Toby Nealey?
A Pitt Road. Per?
La mare ha trobat això a l'habitació, pel Sr. Blake, qui viu en aquest carrer.
Vam rebre l'avís d'un jove
dient que hi havia algú segrestat
al soterrani d'aquesta adreça.
- Creus que va ser en Toby Nealey. - És el que hem de descobrir.
PITT ROAD, NÚM. 12
El senyor Blake? Soc la sergent Lloyd. Podem entrar per parlar?
De què es tracta? Ja sortia.
Tenim raons per creure que la vida d'una persona corre perill.
Això altre cop?
Segons l'article 17 de la llei de proves penals,
hem d'escorcollar la propietat.
Crec que no cal explicar l'article 17 a algú del seu estatus.
Les sabates, fora.
De debò busca una persona en perill aquí?
- M'agradaria veure el soterrani. - Per aquí, sergent.
Això és el meu taller.
Taller per a què?
La meva dona era ceramista, faig ceràmica per sentir-me més a prop d'ella.
On és la seva dona?
A Chesham House.
- L'hospital psiquiàtric? - Sí.
Sí.
No he dit que els hagi fet tots.
Bé, m'ha enxampat. Estic detingut?
Hi ha una porta aquí darrere?
Obri-la.
És el meu búnquer.
L'espiell és fora, per mirar cap a dins.
Deu ser error del constructor.
No me n'havia adonat mai.
Només ets capaç d'això? Et feia més llesta.
Què acaba de dir?
Hector Blake,
està detingut per impedir a una agent l'exercici de les seves obligacions.
- Què? - Té dret a no dir res.
Però podria perjudicar la seva defensa…
Les manilles, davant.
Però moltes gràcies.
Tranquil. Ha estat un malentès.
No passa res. Ella feia la seva feina.
- És entregada. - Sí.
- Segur que s'arreglarà. - I tant.
- Anem a jugar? - Dimecres que ve, com sempre.
- Dimecres, sí. - Bé.
LA FAMÍLIA: LA PRIMERA INSTITUCIÓ SOCIAL
TRUCADA ENTRANT SERGENT LLOYD
Digui?
S'ha acabat? No fareu res més?
No em preguntes com ho vaig fer?
Com ho vas fer?
Vaig barrejar diferents somnífers
amb un got de vodka.
I després em vaig despertar a l'hospital.
No vaig encertar la dosi.
Estudies medicina.
No hauries de saber la dosi necessària per morir?
Faisal,
escolta.
Potser no volies morir de debò.
Potser aquest intent
era una declaració de les ganes que tens de viure.
Era la manera de dir als teus pares el que no ets capaç de dir amb paraules.
No.
Volia morir.
Volia que els meus pares entenguessin que m'han fallat.
Estàs bé?
FORMULARIS I INFORMES USB
ACCÉS RESTRINGIT INTRODUEIXI LA CONTRASENYA
DESBLOQUEJAR
CONTRASENYA INCORRECTA
Saps res de la teva família?
Vaig parlar amb la meva germana fa uns dies, però dels pares, res.
On eren? A Teheran?
No. A Gorgan. És un poblet al nord de l'Iran.
La meva germana és a Teheran i m'explica com estan.
No parles amb els pares?
M'han repudiat.
Sí? Per què?
Per com soc, suposo.
Ostres, em sap greu.
Com si ser exiliat no fos prou dur, ja.
Jo només m'alegro d'estar viu.
I com és que pots treballar?
No estic fent res d'il·legal.
No, no he volgut dir això en cap moment.
Em van denegar la primera sol·licitud.
És que no sé quines proves més necessiten.
Un petó amb un home allà davant?
Vaig recórrer i ara no sé què ha passat amb la sol·licitud.
Fa tant de temps que ja puc treballar.
Ho sento, no volia fer-te sentir incòmode.
- He de sobreviure. - És clar.
M'agrada conèixer-te una mica més.
Potser podria ajudar-te,
si volguessis mirar-ho més a fons.
A quina hora plegues?
Moltes gràcies.
Has arribat bé.
- Endavant, entra. Sí. - M'agrada la reixa, és bonica.
- Dona'm, que penjo l'abric. - Gràcies.
Si no et fa res, treu-te les sabates.
- Vols una copa? - Sí, si és el que prens.
Però cervesa no, si us plau. No en tinc.
El que prefereixis.
- Llavors farem un gintònic. - D'acord. Tu ets l'expert.
Per què no poses algun disc? Tinc els vinils en aquell armari.
Són tan vells que estan de moda.
T'agrada la música clàssica.
No, és que la portada és xula, com una pel·lícula de Disney.
Molt bé. Té.
Et poso la meva peça preferida del disc?
És el meu pare.
Deus estimar-lo molt per tenir-lo aquí penjat.
Bé, no sé si és amor. És força més complicat.
Però, m'agradi o no,
em va convertir en l'home que soc.
Deu ser un orgull.
Ho dubto.
Segur que el va decebre que dimitís.
I per què ho vas fer?
No volia seguir duent la vida que ell volia per a mi i m'avorria.
Però tinc la sensació que em veu a través del quadre,
tot i que ja és mort.
Llavors tens el quadre per poder fer-li la botifarra cada dia?
Diguem que sí.
Creia que arribaria a primer ministre.
Jo no volia ni estudiar dret.
No es cuidava de mi ni de la mare.
Em sap greu.
Teníem un ajudant parsi.
Persa, com jo.
Persa indi.
Es deia Ravi. Era un jove atractiu.
Va venir aquí a guanyar-se la vida i mantenir la família a l'Índia.
Treballava a la fàbrica del meu pare
i ell el va voler ajudar.
Molt amable i caritatiu.
I llavors el va convidar a viure a casa,
com si fos de la família.
I al final, també se'l va endur al llit.
La mare va acabar a l'habitació dels convidats…
i poc després, es va treure la vida.
I jo vaig ser el pobre nen que la va trobar amb els canells oberts.
- Mare meva. - Sí.
Bé, el meu pare no em va consolar gaire.
De fet, em va enviar a un internat.
Em va ser igual. Hi estava bé.
De fet, era millor estar lluny d'ell i aquell noi.
Odiava tant aquell noi,
ens havia substituït a la meva mare i a mi.
Vivia a casa nostra, del nostre menjar i del nostre aire.
Aquell maleït… pagesot.
Bé, això ha sonat un pèl racista.
No, en cap cas, si coneguessis la meva trajectòria sabries que no ho soc.
Vaig esforçar-me per tractar-lo bé, de debò.
Però sentia una fúria dins meu
que era molt difícil de reprimir.
Potser ell era només una víctima.
Potser el teu pare el va obligar.
Sempre es pot triar.
No quan ets pobre i no tens on anar.
De tota manera, ara ja és passat.
Només ho explico a persones molt especials, com tu.
Vols saber què li va passar a en Ravi?
Perdona, puc anar al bany, primer?
És clar.
Què passa?
I les meves sabates?
No fas bona cara.
- Vine a seure. - No, no, me n'hauria d'anar.
No passa res. Respira i podràs marxar.
Potser te l'has begut massa ràpid.
Em pots donar aigua, si us plau?
I tant.
I què…
què li va passar?
Creia que l'havia matat.
Un estiu, quan vaig tornar de l'internat, m'hi vaig llançar com una bèstia salvatge.
Li vaig destrossar la cara.
Va ser tan alliberador, em va fer sentir tan poderós.
Va ser quasi… sobrenatural.
Escolta!
Raça, religió, orientació sexual i identitat transgènere.
I ara, molts professionals del dret compartim la opinió,
m'hi incloc, que aquests grups socials
no estan igual de protegits per part del sistema penal.
Perdona.
Hòstia, Jay! Deixa de fer aquestes coses o t'hauré de treure la clau.
Perdona. He trucat moltes vegades…
Però no em senties.
Són d'en Toby?
Sí.
Què has estat fent? No respons quan et truco.
T'he trucat a la feina, però t'has agafat uns dies.
Vols un te?
Bé, digues, com estàs?
Ja soc pare oficialment.
De debò? Quan va néixer?
Fa quinze dies.
Perdona, hauria d'haver…
No, no et preocupis.
No li tocava.
Però es moria de ganes de sortir.
És fantàstic.
Felicitats.
- Com es diu? - Qui?
El teu fill.
Aydan.
Sí.
Bé, doncs hauré de venir a saludar a l'Aydan, que em conegui.
Ens encantaria.
Ets el més semblant a una àvia que tindrà mai.
Liz?
Què és això?
És l'Hector Blake.
Formava part de la Comissió de Lleis
i defensava la igualtat del sistema judicial.
Quina farsa.
Però per què ho mires?
Podria dir que l'investigo.
No és un sant, és el dimoni, i ningú ho veu.
Segur que si és així, la policia ho descobrirà.
- La policia ja ha abandonat. - Potser perquè és innocent.
O perquè té amics importants.
Però buscar-lo per internet tampoc t'ajudarà en res.
Ja ho sé.
També l'he buscat al món real, no només per internet.
L'estàs seguint?
- Liz… - Ja ho sé.
És molt greu.
Ahir vaig veure un jove que va sortir d'allà per la finestra.
L'hauries d'haver vist. Al principi, no deia res coherent.
Però deia que l'Hector li va ficar alguna cosa a la beguda.
Va sortir per la finestra per poder fugir. Sort que hi era jo.
Vau denunciar-lo?
No va voler.
És sol·licitant d'asil. Té por que l'afecti.
Però ho ha de fer.
Ja ho sé, però no el puc pressionar. El vull convèncer, però té por.
Crec que té raó d'estar espantat.
CLUB PRIVAT EXCLUSIU PER A SOCIS
- Què collons vols? - T'he dut la roba.
- No la vull. - Podem parlar?
No, deixa'm en pau.
La teva sol·licitud de residència permanent al Regne Unit.
Puc denegar-la o accelerar-la. Ja ho saps.
Va, puja al cotxe, o és que he de cridar per la finestra?
No dubti en tornar si té més preguntes.
- Gràcies per atendre'm. - De res.
- Què passa? - Anem.
Ha desaparegut. Ningú hi pot parlar.
I ara què?
No puc acceptar proves de tercers.
Aquest noi ha de denunciar per poder-ho investigar.
Però acabes de dir que ha desaparegut.
És sol·licitant d'asil. Pot haver tornat al seu país.
Si sol·licites asil és perquè no hi pots tornar.
No és que heu de protegir a la gent?
Exactament. I estic protegint-te a tu, Lizzie.
Què hi feies davant de casa del Sr. Blake?
Ara sé com es deuria sentir en Toby.
ELISABETH NEALEY: HOLA, OMID, T'HAS GUARDAT EL NÚMERO?
TRUCA'M QUAN PUGUIS
Deixa'm sortir. Si us plau!
TOT BÉ? VULL AJUDAR-TE
Per què m'ho fas, això, a mi?
Deixa'm sortir d'aquí!
UNA BONA ESTONA AMB UN BON FILL… I A SOBRE, AMB SOL!
Si us plau, deixa'm sortir!
Hola, Faisal, et truco després.
Hola, volia dir-te que he descobert la contrasenya de l'USB.
- De debò? - Sí.
- I què hi ha? - No ho he mirat.
Confidencialitat pacient-terapeuta, saps?
Hola, amor.
Aquí el tenim.
Lizzie, m'alegro de veure't.
I jo a tu.
Mira què ha dut per l'Aydan.
Ostres, quin detall. Moltes gràcies, Liz.
De res. Amb sort, la podreu fer servir uns quants anys.
Quin petitó tan bonic.
Sí, sí que ets bonic! Fas una miqueta de pudor?
Ostres, no.
- Una miqueta. - Dona-me'l, que el canviaré.
Bé, com va tot?
Liz?
HE ESTAT AQUÍ
Hem de parlar.
M'he informat sobre els grafiters d'"He estat aquí". Així es diuen, oi?
Que entren a casa de gent rica i els pinten les parets.
Sabia que m'amagaves coses.
Per què m'acuses a mi?
Jay.
Mira.
Ets tu!
Molt bé.
I què faràs amb això?
Vau entrar a casa de l'Hector Blake?
No.
Jo no.
No, t'ho prometo.
Ho sap, la Naz?
Ja sap que passa alguna cosa. Li noto.
Les fotos no serveixen pel cas d'en Toby.
Només serviran per arruïnar-me la vida.
Vull que m'ajudis a entrar-hi.
Què? A casa de l'Hector Blake?
No sé si sola podré, però és evident que tu sí.
Has perdut la xaveta?
Tècnicament, no ens colaríem.
Entraríem amb clau. He vist com l'amagava.
Pensa què estàs dient.
Mira, tu assegura't que entro bé
i et pots quedar fora i muntar guàrdia.
No me la puc jugar. Què passa amb l'Aydan i la Naz?
D'acord. Fora, doncs.
- Lizzie, va. - Fora, covard!
- Però… - Fora!
Però calma't. Si…
No podem fallar a en Toby.
No li penso fallar!
Però si a mi, com a home negre, m'enganxen, em fotran anys a la presó!
Ja ho saps.
Fes-ho per mi.
M'ho deus.
T'he ajudat sempre que ho has necessitat.
Cada cop que ta mare duia un nou nòvio que t'apallissava
i quan et va fer fora.
En Toby i jo sempre t'hem ajudat.
Heu estat la meva família.
Sí.
Però…
no puc.
Surt.
I la Lizzie?
Ha marxat.
Sense més ni més?
Dorm, l'Aydan?
Què volia, Jay?
Què volia?
Ha vingut per l'Aydan.
Tu em respectes?
I tant que sí!
Creus que soc idiota?
- Espera… - Vas treballar a casa de l'Hector Blake.
Mesos després, en Toby ve aquí aterrit just abans de desaparèixer.
I la Lizzie em diu que l'Hector Blake és sospitós en la desaparició d'en Toby.
- En quin embolic t'has ficat? - En cap.
Mira, si he de ser l'única família de l'Aydan, ho seré.
- Per què dius això? - Perquè m'estàs fent por.
Quan mons pares em van dir que o ells o tu, vaig dir: "a cagar."
Sí, perquè ens estimem.
Doncs ara sento que estic sola.
Creus que amb tatuar-te la meva inicial ja està? Ja n'hi ha prou?
Naz, si us plau, tot el que faig, ho faig per nosaltres, eh.
No hi ha nosaltres si m'amagues coses!
Ho sé, amor, però…
No! Que et bombin!
És per a tu.
NO N'HE FET CÒPIES
Què és?
Res.
Ja, és clar.
No sé per què pregunto.
Per culpa teva.
On és el meu fill?
Vaig tirar-ne les cendres pel vàter.
Què passa?
L'he d'esquarterar per ficar-lo al forn.
Tu ets petita. Serà més fàcil.
Hola, soc l'Elisabeth Nealey.
- Deixa un missatge… - Liz!
i segurament et trucaré.
Hola, Lizzie.
Soc en Jay. Altre cop.
Deu ser la quinzena vegada que et truco aquesta setmana.
Liz?
He anat a casa teva però no hi eres.
De fet, dubto que l'hagis trepitjat.
Volia donar-te les gràcies pel paquet,
i dir-te que sento no haver-t'ho explicat tot.
CARNET DE CONDUIR
Digue'm que estàs bé i em quedo més tranquil.
VENUDA
Em quedaré a casa de la Katie uns dies. M'emporto l'Aydan.
Així podrem pensar qui marxa.
Què passa?
És que…
La Lizzie ha mort i…
és culpa meva.
- Què? - És culpa meva, hòstia.
Jay, vinga.
Vinga.
Moltes gràcies. Fins la setmana que ve. Bon cap de setmana!
Hola, Philip.
Ei.
Què fas, petit?
Qui és? És la mama.
- Hola. - Hola.
- No em fas passar? - Sí, perdona.
Hola, senyoret!
- Com estàs? - Encantat de veure la mama.
- Com has estat? - Bé.
M'ho passo d'allò més bé, com pots veure.
Com va la tesi?
No sabia si t'ho havia de dir.
Se la llegirà l'Hector Blake.
En Philip m'ha dit que és el tricentenari de l'escola
i que li donarà una còpia quan el vegi.
ELS EXALUMNES TORNEN A BIRLSTONE PEL TRICENTENARI
- Com sap que hi anirà? - Hi anirà.
Ha donat molta pasta a l'escola.
Li faran un homenatge durant la cerimònia.
Espero que t'ajudi.
Gràcies.
Ei, no passa res, rei. Vine.
Ves amb compte, d'acord?
L'Aydan ha de tenir pare.
Espera, Naz!
Creus que…
Creus que encara tenim una oportunitat?
No ho sé, Jay.
"El món està en una situació precària."
"Però tot empitjorarà encara més a no ser que tots fem tot el que puguem."
Són paraules de Viktor Frankl, psiquiatre i supervivent de l'holocaust.
I al meu parer,
descriuen perfectament la missió vital de l'Hector,
ja que és un home que mai ha deixat de fer tot el que podia.
Així que senyors, sense més dilació,
un fort aplaudiment pel Sr. Hector Blake!
Gràcies.
Gràcies, director, per aquesta presentació tan bonica.
Encara recordo com si fos ahir
el meu primer dia com a estudiant de primària de Birlstone.
Un nen que encara no havia complert els deu,
però ja llavors sabia que havia trobat un refugi.
I he de dir que és un plaer tornar a casa.
Ben dit.
BENVOLGUT HECTOR BLAKE, ATENTAMENT, NASERINE RAHEEM
ESTEM SEGURS?
EL PAPER DE LA LLEI EN LES POLÍTIQUES D'IMMIGRACIÓ
PROPIETAT PRIVADA PROHIBIDA L'ENTRADA
Què els vas fer?
Digue-m'ho!
On són?
He trucat a la policia,
vindran de seguida. M'entens?
Sí?
Molt bé, doncs.
Pots caminar?
Molt bé.
Tranquil, ja no corres perill.
TRUCADA ENTRANT NAZ
Jay?
Què ha passat?
Estàs bé?
Per aquí, sergent.
Ningú ha tocat res, com ha demanat.
HE ESTAT AQUÍ
Subtítols: Cristina Riera Carro